# eTwinning ”Christmas Cards and greetings cards”

În acest an școala noastră s-a alăturat comunității de eTwinning și a luat parte la activități care au avut ca scop facilitarea comunicării elevilor din școala noastră cu elevi din alte școli din cadrul uniunii Europene și nu numai.

&#x20;               Primul proiect desfășurat a reprezentat un schimb de felicitări de Crăciun realizate în limba franceză și engleză între Școala Gimnazială Nr.21 ”Vicențiu Babeș” și Institutul Margherita din Bari, Italia. Coordonați de doamnele profesoare Jianu Bianca și Cornianu Anca, la acest proiect au participat elevi din clasele a III-a A, a III-a B, a III-a C, a V-a B, a V-a C și a VIII-a C. Scopul acestui proiect a fost să le dăm elevilor ocazia de a comunica folosind limbile străine pe care le învață la școală și de a-și lărgi orizonturile, făcând cunoștință cu copii de aceeași vârstă din alte țări. Elevii au fost încurajați să își dea frâu liber imaginației și să creeze felicitări cât mai frumoase și mai viu colorate. Prin intermediul acestui proiect aceștia au avut ocazia să își exerseze cunoștințele de limba franceză și engleză compunând scurte dedicații și urări de sărbători pentru destinatari.

&#x20;               Proiectul s-a finalizat în momentul în care elevii au primit felicitările din Italia și au avut ocazia să cunoască, prin intermediul lor, copii de aceeași vârstă, dar care se află la mii de kilometri distanță. Elevii noștri s-au bucurat foarte mult de această experiență și și-au manifestat interesul pentru viitoare proiecte similare.

&#x20;

<figure><img src="https://1765465296-files.gitbook.io/~/files/v0/b/gitbook-x-prod.appspot.com/o/spaces%2Ffp1RBZkY906NTzhSqObf%2Fuploads%2FOz0KIwtSIN1s3XT5Mib0%2F1.jpg?alt=media&#x26;token=d01ca16a-55cf-480e-bcb7-e1cf6af7afeb" alt=""><figcaption></figcaption></figure>

<figure><img src="https://1765465296-files.gitbook.io/~/files/v0/b/gitbook-x-prod.appspot.com/o/spaces%2Ffp1RBZkY906NTzhSqObf%2Fuploads%2FJLlEDQPawijL9kVGLTFi%2F2.jpg?alt=media&#x26;token=c658a6d9-8f20-4165-9402-87a13bd2c070" alt=""><figcaption></figcaption></figure>

<figure><img src="https://1765465296-files.gitbook.io/~/files/v0/b/gitbook-x-prod.appspot.com/o/spaces%2Ffp1RBZkY906NTzhSqObf%2Fuploads%2FJGhEHzN49pVzXJwWTlyl%2F3.jpg?alt=media&#x26;token=943bbbf5-72ed-4140-9d0e-b7f39406d25f" alt=""><figcaption></figcaption></figure>

<figure><img src="https://1765465296-files.gitbook.io/~/files/v0/b/gitbook-x-prod.appspot.com/o/spaces%2Ffp1RBZkY906NTzhSqObf%2Fuploads%2FFS0mbsEavUIhA4aso4pX%2F4.jpg?alt=media&#x26;token=1bae76bf-d145-4345-83a8-3c09677d723e" alt=""><figcaption></figcaption></figure>

<figure><img src="https://1765465296-files.gitbook.io/~/files/v0/b/gitbook-x-prod.appspot.com/o/spaces%2Ffp1RBZkY906NTzhSqObf%2Fuploads%2Fs5qHqusE7mMDVizz8RFg%2F5.jpg?alt=media&#x26;token=4a607a31-387f-467a-a5fd-9d779459f16b" alt=""><figcaption></figcaption></figure>

<figure><img src="https://1765465296-files.gitbook.io/~/files/v0/b/gitbook-x-prod.appspot.com/o/spaces%2Ffp1RBZkY906NTzhSqObf%2Fuploads%2FSD2zTmWgLsUqGBQMJaMq%2F6.jpg?alt=media&#x26;token=5e9981f4-f89f-44e4-8609-f83858746e38" alt=""><figcaption></figcaption></figure>

&#x20;
